**INTERREG EUROPE programmas 2021.–2027. gadam dokumenta projekta**

**publiskās apspriešanas kopsavilkums**

**22.03.2021.-23.04.2021.**

|  |  |  |  |  |  |
| --- | --- | --- | --- | --- | --- |
| Nr.p.k. | Iebilduma/priekšlikuma iesniedzējs | Programmas dokumenta projekta nodaļa  | Iesniegtā iebilduma/priekšlikuma būtība | Ņemts vērā/nav ņemts vērā | Pamatojums, ja iebildums/priekšlikumsnav ņemts vērā |
| **Vispārīgi** |
| 1. | Finanšu ministrija | Vispārīgi | Lūdzam programmas projekta ietvaros nodrošināt demarkāciju ar ANM plāna projekta(<https://www.esfondi.lv/atveselosanas-un-noturibas-mehanisms>) 6.komponenti “Likuma vara”, kuras ietvaros Valsts kanceleja plāno “Valsts un pašvaldību nodarbināto kapacitātes pilnveidi”, savukārt Interreg ir mērķis “Labāka sadarbības pārvaldība – uzlabo valsts iestāžu, sevišķi to, kurām uzdots pārvaldīt konkrētu teritoriju, un ieinteresēto pušu institucionālo kapacitāti”. | **Ņemts vērā. Sniegts skaidrojums.** Skaidrojam, ka demarkācija tiks nodrošināta katras dalībvalsts Nacionālās apakškomitejas ietvaros, kurā nepārklāšanos un papildinātību ar citiem nozaru ministriju un valsts pārvaldes iestāžu pārziņā esošiem atbalsta mehānismiem izvērtās attiecīgas institūcijas. |  |
| 2. | Zemkopības ministrija | Vispārīgi | Tā kā Programmas projekts satur ļoti daudz akronīmu, kuru izcelsme ir gan no latviešu, gan no angļu valodas, no savas puses varam ieteikt iekļaut dokumentā lietoto saīsinājumu skaidrojuma tabulu, kur būtu pārskatāmi alfabētiskā secībā redzami vienuviet visi Programmas projekta tekstā iekļauto akronīmu atšifrējumi. | **Nav ņemt vērā.** | **Sniegts skaidrojums.** Skaidrojam, ka Programmas veidlapa un Eiropas Komisijas SFC sistēma, kurā iesniedz Programmas dokumentu, neparedz iespēju iekļaut saīsinājumu skaidrojumu tabulu, tomēr Programmas dokumentā ir precizēti iekļauto akronīmu skaidrojumi. |
| 3. | Satiksmes ministrija | Vispārīgi | Rekomendējam Programmā definēt, kas tiek saprasts ar terminu “reģionāls” (ņemot vērā, ka tā ir programma starpvalstu sadarbības projektiem), lai skaidri varētu saprast, piemēram, vai VSIA “Latvijas Valsts ceļi” varētu atbilst atbalsta saņēmēju kritērijam “organizācijas, kas atbildīgas par reģionālās attīstības politiku”. | **Ņemts vērā. Sniegts skaidrojums.**Skaidrojam, ka Programma ir vērsta uz reģionālajā politikā iesaistītajiem dalībniekiem. Šī mērķgrupa ietver valsts, reģionāla un vietējā mēroga institūcijas, kā arī citas attiecīgās struktūras, kas ir atbildīgas par reģionālās attīstības politiku definēšanu un īstenošanu. **Programmas atbalsta saņēmēji** ir valsts iestādes un iestādes, kas ir publisko tiesību subjekti. Noteiktos apstākļos atbalsta saņēmēji var būt arī privātas bezpeļņas organizācijas (skatīt Programmas dokumenta 2. sadaļu). Noteikumi tiks detalizēti aprakstīti Programmas rokasgrāmatā.Privātie uzņēmumi, sevišķi **MVU,** ir svarīga mērķa grupa vairāku atbalstītu konkrēto mērķu kontekstā, un vajadzības gadījumā tie tiek aicināti piedalīties Interreg Europe projektos un gūt atbalstu no pieredzes apmaiņas, lai arī tie nevar tiešā veidā saņemt ES finansējumu kā atbalsta saņēmēji. |  |
| 4. | Daugavpils pilsētas pašvaldība | Vispārīgi | Dokumenta projektā tiek minēts, ka Eiropas sociālo tiesību pīlāra ietvaros starpreģionu sadarbība var veicināt sociālākas Eiropas izveidi, atbalstot politikas apguvi un pieredzes pārnesi jautājumos, kas saistīti ar reģionālo politiku, bet **citas būtiskas jomas ir arī kultūras un tūrisma lomas ekonomikas attīstībā uzlabošana**. Tāpat tiek minēts, ka starpreģionu sadarbība var veicināt Eiropas tuvināšanu pilsoņiem, nodrošinot atbalstu to galveno rādītāju sasniegšanai, kas nepieciešami efektīvu integrētu un konkrētajai vietai pielāgotu stratēģiju un politiku izstrādei, **kas līdz ar citiem jautājumiem attiecināmas arī uz kultūras mantojumu**. Programmas tvērums paredz, ka lielāka budžeta daļa 80% apmērā tiks atvēlēta 1.grupas tematiskajām jomām, savukārt **20%** 2.grupas jomām, t.sk. 5.politikas mērķim “Eiropa tuvāk pilsoņiem” attiecīgiem ieguldījumiem, kas var būt arī **ar kultūras mantojuma saglabāšanu un atdzimšanu saistīti**. Kultūras mantojuma saglabāšana un atdzīvināšana jauniem objektiem un tūrisma pakalpojumiem, saistīto attīstības stratēģiju un politiku izstrāde prasa ievērojamus līdzekļus. Kultūrvēsturiskā mantojuma saglabāšana un tūrisma attīstība ir vietējās ekonomikas dzinējspēks, kam ir būtiski īpaši pievērst uzmanību pēc Covid-19 krīzes izraisītajām sekām, to pārvarēšanai un ekonomikas atlabšanai, **tāpēc aicinām iekļaut kultūras mantojuma saglabāšanas, kultūras un tūrisma attīstības komponentes Latvijas pārrobežu sadarbības programmās kā vienu no prioritātēm.** | **Ņemts vērā.** |  |
| 5. | Latvijas Lielo pilsētu asociācija | Vispārīgi | Programmas dokumentā ir nepietiekama informācija par partnerību veidošanu un iespējamajiem partneriem. Lūgums papildināt dokumentu ar informāciju par partnerību veidošanas iespējām un norādēm, kur meklējams iespējamo partneru saraksts. | **Nav ņemts vērā.** | **Sniegts skaidrojums.** Informējam, ka partnerību veidošanas principi tiks definēti Programmas rokasgrāmatā. |
| 6. | Latvijas Pašvaldību savienība | Vispārīgi | Vēlamies norādīt, ka LPS ieskatā termins “*Public authority”* būtu tulkojams “Publiskās pārvaldes iestāde”, nevis “Valsts iestāde”. | **Ņemts vērā.** |  |
| **1.** **Programmas stratēģija: Galvenie attīstības izaicinājumi un politikas atbildes pasākumi** |
| **1.2. Galveno kopējo izaicinājumu kopsavilkums** |
| **1.2.1. Programmas konteksts, ieskaitot ES galvenos stratēģiskos virzienus** |
| 7. | Labklājības ministrija | 1.2.1. |  Lūdzam precizēt Programmas 6. lpp. 1. rindkopas pēdējo teikumu, aizstājot vārdus *”atsevišķu valstu ekonomikām”* ar vārdiem *“dalībvalstu ekonomikām”* ņemot vērā, ka ES ekonomiskās, sociālās un teritoriālās kohēzijas mērķis ir izlīdzināt atšķirības starp reģioniem. | **Ņemts vērā.** |  |
| 8. | Latvijas Lielo pilsētu asociācija | 1.2.1. | Esošā redakcija: “Teritoriālās attīstības programma 2030. gadam iezīmē divus galvenos mērķus: (i) Taisnīga Eiropa [Just Europe], kas sniedz nākotnes perspektīvas visām vietām un cilvēkiem; (ii) Zaļa Eiropa [Green Europe], kas aizsargā mūsu kopējos iztikas līdzekļus un veido sabiedrības pārejas procesus, sadalot tos sešās Eiropas teritorijas attīstībai būtiskās prioritātēs.”Komentārs: Esošā redakcijā ir norāde uz Eiropas teritorijas attīstības sešām prioritātēm, bet netiek tās uzskaitītas. Lūgums izskatīt iespēju papildināt esošo redakciju ar sešām prioritātēm. | **Nav ņemts vērā.**  | **Sniegts skaidrojums.**Pašreizējais apraksts jau sasniedz Programmas dokumenta veidnes noteikto rakstzīmju ierobežojuma robežas, tāpēc, diemžēl nav iespējams sniegt sīkāku informāciju par Eiropas teritorijas attīstības sešām prioritātēm. |
| 9. | Latvijas Lielo pilsētu asociācija | 1.2.1. | Esošā redakcija: “Šī 2015. gadā apstiprinātā programma ir apņemšanās līdz 2030. gadam visā pasaulē izskaust nabadzību un panākt ilgtspējīgu attīstību, nodrošinot, ka neviens cilvēks nav atstumts*.*”Komentārs: Nabadzību un atstumtību pilnībā nav iespējams izskaust. Lūgums mainīt teikuma formulējumu, norādot, ka līdz 2030. gadam ir mērķis samazināt nabadzības un atstumtības rādītājus. | **Ņemts vērā.** |  |
| **1.2.2. Būtiskas atšķirības un nevienlīdzība Eiropā un izaicinājumi reģioniem** |
| 10. | Labklājības ministrija | 1.2.2. | Programmas 8. lpp. 5. rindkopā minēts, ka “… pret enerģijas trūkumu visneaizsargātākie ir lauku reģioni Dienvideiropā un Austrumeiropā, kā arī lielākā daļa Austrumeiropas”. Aicinām skaidrot, vai “Austrumeiropa” ietver arī Latviju un, ja neietver, lūdzam papildināt tekstu ar vārdiem “ Ziemeļeiropa, t.sk. Baltijas valstis”.  | **Ņemts vērā. Sniegts skaidrojums.**Skaidrojam, ka Austrumeiropa ietver arī Latviju. |  |
| 11. | Labklājības ministrija | 1.2.2. | Lūdzam precizēt 9. lpp. pēdējo rindkopu: * 1. teikumā minot arī vienlīdzīgas iespējas kopumā;
* 2. teikumā aizstājot vārdus *“pensionāru loma”* ar vārdiem *”senioru loma”*, kā arī lūdzam paplašināt šo teikumu, minot arī personu ar funkcionālajiem traucējumiem lomu nodarbinātībā, ņemot vērā to, ka Programmas 10. lpp. pieminētas arī nelabvēlīgākā situācijā esošas personas kopumā.
 | **Ņemts vērā.** |  |
| 12. | Labklājības ministrija | 1.2.2. | Lūdzam skaidrot, vai Programmas 10. lpp. 3. rindkopā minētā veselības aprūpe ietver arī sociālo aprūpi un, ja neietver, lūdzam papildināt tekstu ar sociālo aprūpi.  | **Ņemts vērā.** |  |
| 13. | Latvijas Lielo pilsētu asociācija | 1.2.2. | Esošā redakcija: “Atbalstāmajām darbībām ir jāiedvesmojas no Eiropas zemas emisijas mobilitātes stratēģijas, kas vērsta uz tādas regulējošās un uzņēmējdarbības vides nodrošināšanu, kas būtu labvēlīgāka ar pāreju uz zemas emisijas mobilitāti saistīto konkurences izaicinājumu pārvarēšanai.”Komentārs: Lūgums precizēt esošo redakciju, jo īsti nav saprotams, kādēļ atbalstītās darbības ir jāiedvesmo mobilitātes stratēģijai. Vai ar esošo redakciju ir domāts, ka atbalstītās darbības ir vērstas uz Eiropas zemas emisijas mobilitātes stratēģijas mērķu sasniegšanu? | **Ņemts vērā. Sniegts skaidrojums.**Skaidrojam, ka atbalstāmajām darbībām ir jāņem vērā Eiropas zemas emisijas mobilitātes stratēģijā noteiktie mērķi. |  |
| 14. | Latvijas Lielo pilsētu asociācija | 1.2.2. | Esošā redakcija: “Reģioniem ar augstu potenciālo ZI tīkla pārklājumu ir jāsniedz atbalsts, īstenojot politikas, kas veicina ilgtspējīgu zemes izmantošanu un paaugstinātu bioloģisko daudzveidību.”Komentārs: Lūgums precizēt, kāda veida atbalsts ir jāsniedz reģioniem ar augstu potenciālo ZI tīkla pārklājumu. Vai šeit tiek domāts konsultatīvais, monetārais vai cita veida atbalsts? | **Nav ņemts vērā.** | **Sniegts skaidrojums.** Skaidrojam, ka minētais formulējums ietver jebkura veida atbalstu, kas ir nepieciešams plānojot un īstenojot politikas, kas veicina ilgtspējīgu zemes izmantošanu un paaugstinātu bioloģisko daudzveidību.  |
| **1.2.3. Papildināmība un sinerģija ar citām finansēšanas programmām un instrumentiem** |
| 15. | Finanšu ministrija | 1.2.3. | Lūdzam papildināt un precizēt programmas projekta 1.sadaļas “Programmas stratēģija: Galvenie attīstības izaicinājumi un politikas atbildes pasākumi” (turpmāk – 1.sadaļa) 1.2.apakšsadaļas “1.2.Galveno kopējo izaicinājumu kopsavilkums” (turpmāk – 1.2.apakšsadaļa)  1.2.3.punktu “Papildinātībā un sinerģija ar citām finansēšanas programmām un instrumentiem” ar atsauci uz Atveseļošanas un noturības mehānisma (Recovery and Resilience Facility, turpmāk – ANM) plāna projektu, kā arī ES fondu darbības programmu 2021.–2027.gada plānošanas periodam. | **Ņemts vērā.** |  |
| 16. | Labklājības ministrija | 1.2.3. | Programmas 12.lpp. sadaļā “Papildināmība citiem ES instrumentiem un ES politikām”, aicinām izvērtēt iespēju minēt papildināmību arī ar sociālās jomas programmām (t.sk. nodarbinātības), tādas kā piemēram, *Employment and Social Innovation.*  | **Ņemts vērā.** |  |
| 17. | Veselības ministrija | 1.2.3. | Izsakām priekšlikumu - dokumenta projekta 12.lapā tulkojot no angļu valodas vārdus “the Health Programme” lietot terminu “Veselības programma” nevis “Veselības aprūpes programma”. | **Ņemts vērā.** |  |
| **1.2.4. Pagātnes pieredzes sniegtās atziņas** |
| 18. | Finanšu ministrija | 1.2.4. | Lūdzam precizēt 1.sadaļas 1.2.apakšadaļas punktā 1.2.4. “Pagātnes pieredzes sniegtās atziņas” izmantoto saīsinājumu ESIF, saīsinot Eiropas Savienības struktūrfondus un Kohēzijas fondu kā ES fondus. Aicinām pārskatīt arī citu saīsinājumu lietojumu programmas projektā, tai skaitā, izvērtēt, vai Viedās specializācijas stratēģija (<https://s3platform.jrc.ec.europa.eu/>)latviskais saīsinājums korekti nebūtu RIS3 nevis (S3), kā arī izmantoto saīsinājumu (IJ&G),  ņemot vērā, ka angļu valodā “Investment for jobs and growth goal” saīsinājums ir (IJ&G)”, bet latviskajā variantā “Investīcijas darbavietām un izaugsmei” saīsinājums būs cits. | **Ņemts vērā.** |  |
| **1.2.6. Programmas stratēģija** |
| 19. | Finanšu ministrija | 1.2.6. | Lūdzam precizēt programmas projekta 1.sadaļas 1.2.apakšsadaļas 1.2.6.punktu “Programmas stratēģija” un atdalīt vārdus “uzreģionālajā”. | **Ņemts vērā.** |  |
| 20. | Labklājības ministrija | 1.2.6. | Lūdzam atšifrēt, kādas programmas ir ietvertas Programmas 15. lpp. 3. rindkopas tekstā “… Investīcijas darbavietām un izaugsmes mērķa programmām”. | **Ņemts vērā. Sniegts skaidrojums.**Skaidrojam, ka ar “Investīcijas darbavietām un izaugsmes mērķa programmām” saprotamas Eiropas Savienības dalībvalstu Eiropas Strukturālo un investīciju fondu mērķa programmas – ESF+, ERAF, Kohēzijas fonds un Taisnīgas pārejas fonds (*Just Transition fund*). |  |
| **4. Veiktās darbības, lai iesaistītu attiecīgos programmas partnerus Interreg programmas sagatavošanā, un šo programmas partneru loma īstenošanā, uzraudzībā un novērtēšanā** |
| 21. | Finanšu ministrija | 4. | Lūdzam programmas projekta 4.sadaļā “Veiktās darbības, lai iesaistītu attiecīgos programmas partnerus Interreg programmas sagatavošanā, un šo programmas partneru loma īstenošanā, uzraudzībā un novērtēšanā” aizstāt “xx, xxx, xx%” ar konkrētiem skaitļiem. | **Ņemts vērā.** |  |

|  |  |
| --- | --- |
| Datums\* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|   | (dd/mm/gggg) |

|  |  |
| --- | --- |
| Atbildīgā amatpersona | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|   | (vārds, uzvārds, paraksts\*) |

Piezīme. \* Dokumenta rekvizītus “datums” un “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Datums: 15.10.2021.

Atbildīgā amatpersona: Ilga Gruševa